Stramosii nostri daco-geti i-au spus dintotdeauna Insula Alba. Desi este o bucata de pamant de dimensiuni mai mult decat modeste, Insula Serpilor este cea mai mare insula din Marea Neagra. Situata in fata gurilor Dunarii, mai exact in fata Bratului Sulina, insula Serpilor se afla la o distanta de aproximativ 45 km (mai exact 44.814 metri) de orasul-port Sulina. Astfel, acest petic de pamant este mai departat fata de terioriul ucrainean decat de cel romanesc, 50 de kilometri despartind-o de orasul Valkov. Navigatorii o gasesc intre coordonatele 45° 15’ 53’’ latitudine Nordica si 30° 14’ 41’’ longitudine Estica. Suprafata insulei este de doar 17 hectare (aproximativ cat patru terenuri de fotbal ), perimetrul ei neregulat, in lungime de 1943 metri, poate fi parcurs la pas in circa 40 de minute. Lungimea insulei de la N la S, este de 440 metri, iar de la E la V de 414 metri. Cel mai lung diametru al crampeiului de stanca este situat pe directia NE-SV, avand lungimea de 662 metri.
Sarpele de la care insula si-a tras numele actual este nimeni altul decat banalul sarpe de apa (Natrix tesselata Laur), intalnit in toate baltile din tara. Aceasta specie de sarpe populeaza zona litorala si centrala a insulei si este total lipsit de periculozitate la adresa omului.